โรงเรียนสุวรรณภูมิพิทยไพศาล

โรงเรียนสุวรรณภูมิพิทยไพศาล (ย่อ: ส.ว.พ. / SWP , อังกฤษ: Suwannaphumpittayapaisarn School) เรียกอย่างย่อว่า สุวรรณพิทย์ หรือ โรงเรียนศรี เป็นโรงเรียนมัธยมศึกษาขนาดใหญ่พิเศษ ประจำอำเภอสุวรรณภูมิ เปิดสอนในรูปแบบสหศึกษาในระดับมัธยมศึกษาตอนต้นและมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษาร้อยเอ็ด กระทรวงศึกษาธิการ และเป็น 1 ใน 3 โรงเรียนที่มีอัตราการแข่งขันสูงของจังหวัดร้อยเอ็ด โดยมีเนื้อที่ 294 ไร่ 1 งาน 96 ตารางวา

**ประวัติ**
โรงเรียนสุวรรณภูมิพิทยไพศาลได้รับอนุมัติจากกรมสามัญศึกษาให้จัดตั้งขึ้นเมื่อวันที่ 29 มิถุนายน 2515 โดยมีชื่อเดิมว่า "โรงเรียนศรีสุวรรณภูมิวิทยา" (คนทั่วไปมักเรียกว่า"โรงเรียนศรี") เปิดการเรียนการสอนรูปแบบสหศึกษาในระบบมัธยมศึกษาตอนต้นโดยครั้งแรกเปิดรับนักเรียน 1 ห้องเรียนจำนวน 45 คนได้อาศัยอาคารเรียนของโรงเรียนสุวรรณภูมิ (ปัจจุบันคือโรงเรียนสุวรรณภูมิวิทยาลัย) เป็นสถานที่ในการเรียนซึ่งมีนายเอิบ (มนตรี) จันทรสนามรักษาการณ์ในตำแหน่งครูใหญ่และทำการย้ายมาเรียนในสถานที่ปัจจุบันในปี พ.ศ. 2516 สร้างอาคารเรียนบนพื้นที่ 294 ไร่เปิดการเรียนการสอนจำนวน 3 ห้องเรียนมีนายสงวน อรรคนิมาตย์ดำรงตำแหน่งครูใหญ่และต่อมาได้เปลี่ยนชื่อโรงเรียนเป็น "โรงเรียนสุวรรณภูมิพิทยไพศาล" มีชื่อภาษาอังกฤษว่า "Suwannaphumpittayapaisarn School" และมีอักษรย่อ ส.ว.พ. (SWP)
*พ.ศ. 2521 เปิดสอนชั้น ม.1 ตามหลักสูตร พ.ศ. 2521 ของกระทรวงศึกษาธิการ
*พ.ศ. 2522 เปิดสอนชั้น ม.ศ.4 (3 ห้องเรียน) ตามหลักสูตร พ.ศ. 2518
*พ.ศ. 2524 เปิดสอนชั้น มัธยมศึกษา (8 ห้องเรียน) ตามหลักสูตร พ.ศ. 25244
*พ.ศ. 2528 ได้จัดตั้ง "มูลนิธิสุวรรณภูมิพิทยไพศาล" โดยมีทุนจดทะเบียนก่อตั้งเป็นเงิน 203,921.50 บาท(สองแสนสามพันเก้าร้อยยี่สิบเอ็ดบาทห้าสิบสตางค์) ในปีนี้ ว่าที่ ร.ต.สัมฤทธิ์ เรืองสนาม ได้ย้ายมาดำรงตำแหน่ง ผู้อำนวยการโรงเรียนและสภาตำบลสระคู ได้มีมติอนุญาตให้โรงเรียนใช้ที่ดินสาธารณประโยชน์ และเพิ่มพื้นที่โรงเรียนเป็น 294 ไร่ 1 งาน 96 ตารางวา
*พ.ศ. 2529 กรมสามัญศึกษาได้รับอนุมัติให้เปิดหน่วยการเรียนขึ้นที่โรงเรียนบ้านเปลือย (คุรุสรรค์วิทยา)บ้านเปลือยใหญ่ ตำบลช้างเผือก อำเภอสุวรรณภูมิ จังหวัดร้อยเอ็ด
*พ.ศ. 2530 หน่วยการเรียนรู้ได้เข้าร่วมโครงการขยายโอกาสทางการศึกษาของกรมสามัญศึกษา- พ.ศ. 2532 กรมสามัญศึกษาได้อนุมัติให้หน่วยการเรียนยกฐานะเป็นโรงเรียนสาขาและผู้อำนวยการโรงเรียนเลื่อนและแต่งตั้งเป็นผู้อำนวยการโรงเรียนระดับ 8- พ.ศ. 2533 กรมสามัญศึกษา ได้ประกาศให้โรงเรียนสาขาสุวรรณภูมิพิทยไพศาลเป็น โรงเรียนช้างเผือกวิทยาคมเมื่อวันที่ 31 สิงหาคม 2533- พ.ศ. 2534 ม.1 และ ม.4 เริ่มใช้หลักสูตรฉบับปรับปรุง พุทธศักราช 2533 เปิดโรงเรียนสาขาบ้านตาหยวก ตำบลทุ่งหลวง- พ.ศ. 2535 นายวีระพันธ์ สีหาคม ย้ายมาดำรงตำแหน่งผู้อำนวยการโรงเรียน ระดับ 8- พ.ศ. 2540 นายสมพร สอนสนาม ย้ายมาดำรงตำแหน่งผู้อำนวยการโรงเรียน ระดับ 8- พ.ศ. 2544 นายชำนาญ โพธิคลัง ย้ายมาดำรงตำแหน่งผู้อำนวยการ ระดับ 8- พ.ศ. 2546 นายกัมพล พื้นแสน ย้ายมาดำรงตำแหน่งผู้อำนวยการ ระดับ 8- พ.ศ. 2550 โรงเรียนสุวรรณภูมิพิทยไพศาลได้รับเลือกจาก โรงเรียนได้รับการคัดเลือกเป็นโรงเรียนชั้นนำ และโรงเรียนยอดนิยม ของสำนักงานเขตพื้นที่การศึกษาร้อยเอ็ด เขต 2 นอกจากนี้สำนักงานคณะกรรมการการศึกษาขั้นพื้นฐานให้เป็น 1 ใน362 โรงเรียนยอดนิยมของประเทศ และเป็น 1 ใน 3 โรงเรียนยอดนิยมของจังหวัดร้อยเอ็ด- พ.ศ. 2551 โรงเรียนสุวรรณภูมิพิทยไพศาล ได้รับการรับรองจากสำนักงานคณะกรรมการการศึกษาขั้นพื้นฐานให้เป็น  โรงเรียนต้นแบบโรงเรียนในฝัน รุ่น 2 (โรงเรียนดีใกล้บ้าน) เมื่อวันที่ 6 สิงหาคม 2551 นอกจากนี้ยังได้รับการยกระดับคัดเลือกให้เป็น โรงเรียนมาตรฐานสากล (World-Class Standard School) เป็น 1 ใน 500 โรงเรียนทั่วประเทศ
*พ.ศ. 2553 โรงเรียนได้รางวัลดีเยี่ยมอันดับ 1 ในการประกวดห้องสมุดดีเด่นและกิจกรรมส่งเสริมการอ่านระดับเขตพื้นที่การศึกษา 
*พ.ศ. 2554 ได้รับการคัดเลือกเป็นโรงเรียนต้นแบบพลังงานทดแทนและศูนย์จัดการเรียนรู้พลังงานแสงอาทิตย์กับบางจากโดยรายการทีวี 300 องศาครอบครัวข่าว 3 สถานีโทรทัศน์ไทยทีวีสีช่อง 3 
*พ.ศ. 2554 ได้รับเกียรติคุณประกาศจากสำนักงานสาธารณสุขจังหวัดร้อยเอ็ดในโอกาสที่โรงเรียนได้ส่งเสริมสนับสนุนให้นักเรียนสอบได้ตามโครงการแพทย์ดอำเภอ 9 ทุน (ODOD) อันดับ 1 ของจังหวัดร้อยเอ็ด 
*พ.ศ. 2554 นายสมศักดิ์สอนสนามย้ายมาดำรงตำแหน่งผู้อำนวยการโรงเรียนและโรงเรียนผ่านการประเมินคุณภาพภายนอกรอบสามจากสำนักงานรับรองมาตรฐานและประเมินคุณภาพการศึกษา (สมศ.) 
*พ.ศ. 2554 นายสมภักดิ์ สมภักดี ย้ายมาดำรงตำแหน่งผู้อำนวยการโรงเรียน 
*พ.ศ. 2557 นายชูศักดิ์ ประราศรี ย้ายมาดำรงตำแหน่งผู้อำนวยการโรงเรียน 
*พ.ศ. 2559 โรงเรียนสุวรรณภูมิพิทยไพศาลได้รับรางวัลระบบดูแลช่วยเหลือนักเรียนเกียรบัตรระดับทองในระดับประเทศ 
*พ.ศ. 2559 นายกำพลแสน บุญเรือง ย้ายมาดำรงตำแหน่งผู้อำนวยการโรงเรียน 
*พ.ศ. 2561 โรงเรียนสุวรรณภูมิพิทยไพศาลได้รับรางวัลโรงเรียนมาตรฐานสากล OBECQA
*พ.ศ. 2562 นายบุญภพ จันทมัตตุการ ย้ายมาดำรงตำแหน่งผู้อำนวยการโรงเรียนจนถึงปัจจุบัน

**แผนการเรียน**
โรงเรียนจัดการเรียนการสอนเทียบเคียงมาตรฐานสากล (World-Class Standard) และบริหารจัดการด้วยระบบคุณภาพ (Quality System Management) ตามเกณฑ์รางวัลคุณภาพแห่งชาติ (Thailand Quality Award TQA ) เพื่อพัฒนาโรงเรียนสู่มาตรฐานสากล

**ระดับชั้นมัธยมศึกษาตอนต้น**
 แผนการเรียนโครงการห้องเรียนพิเศษ GP : Gifted Program- แผนการเรียนโครงการห้องเรียนพิเศษ EIS : English Integrated Study
*แผนการเรียนห้องเรียนทั่วไป
*แผนการเรียนห้องเรียนพลังสิบ

**ระดับชั้นมัธยมศึกษาตอนปลาย**
 แผนการเรียนโครงการห้องเรียนพิเศษ GP : Gifted Program- แผนการเรียนโครงการห้องเรียนพิเศษ EIS : English Integrated Study- แผนการเรียนห้องเรียนพลังสิบ- แผนการเรียนวิทย์ - คณิต- แผนการเรียนศิลป์ - ภาษาอังกฤษ- แผนการเรียนศิลป์ - ภาษาจีน- แผนการเรียนศิลป์ - ภาษาญี่ปุ่น- แผนการเรียนภาษา - สังคมฯ- แผนการเรียนภาษา - พละฯ- แผนการเรียนภาษา - ศิลป์ (ดนตรี , นาฏศิลป์ , ศิลปะ)

**พื้นที่และอาคารเรียน**
โรงเรียนสุวรรณภูมิพิทยไพศาล มีพื้นที่รวมทั้งสิ้น 294 ไร่ 1 งาน 96 ตารางวา ประกอบด้วยอาคารเรียนถาวร 5 หลัง และอาคารประกอบอื่นๆ อีก เช่น หอประชุม43ปีสุวรรณพิทย์ อาคารโดม45ปีสุวรรณพิทย์ หอสมุด33ปีสุวรรณพิทย์ อาคารคหกรรม อาคารอุตสาหกรรม โรงอาหาร โรงจอดรถจักรยานยนต์ รวมถึงสนามฟุตบอลและสนามบาสเกตบอล

**อาณาเขต**
 ทิศเหนือ ติดสถานีตำรวจภูธรสุวรรณภูมิ (เก่า)- ทิศตะวันออก ติดชุมชนบ้านโพนสูง- ทิศตะวันตก ติดโรงพยาบาลสุวรรณภูมิ- ทิศใต้ ติดถนนอรุณประเสริฐ

**คณะสีประจำโรงเรียน**
คณะสีของโรงเรียนสุวรรณภูมิพิทยไพศาลใช้ชื่อตามอัญมณีของไทยสำหรับตั้งชื่อคณะสี ใช้ในการแข่งขันกีฬาภายในสถานศึกษาของโรงเรียนเท่านั้น และได้มีการตั้งคณะสีขึ้น จำนวน 6 คณะสี ได้แก่- #FF0000 คณะโกเมน (สีแดง)- #0000FF คณะเพชรไพลิน (สีน้ำเงิน)- #FFFF00 คณะบุษราคัม (สีเหลือง)- #00FF00 คณะมรกต (สีเขียว)- #00FFFF คณะพลอยเพทาย (สีฟ้า)- #FF69B4 คณะทับทิมสยาม (สีชมพู)

**ศิษย์เก่าที่มีชื่อเสียง**
คารม พลพรกลาง
*เจมส์ จตุรงค์

**อ้างอิง**

**แหล่งข้อมูลอื่น**
  เว็บไซต์ของโรงเรียนอย่างเป็นทางการ date=2010-03-22 
หมวดหมู่:โรงเรียนในจังหวัดร้อยเอ็ด
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาร้อยเอ็ด
หมวดหมู่:โรงเรียนประจำอำเภอ
หมวดหมู่:โรงเรียนที่ก่อตั้งในปี พ.ศ. 2515
โรงเรียนสุวรรณภูมิพิทยไพศาล